b"\n_START_ARTICLE_\nHikikomori\n_START_SECTION_\nHist\xc3\xb2ria\n_START_PARAGRAPH_\nA l'article acad\xc3\xa8mic on es cre\xc3\xa0 el terme el 1998 s'afirmava que al Jap\xc3\xb3 el 20% dels homes adolescents i l'1% de la poblaci\xc3\xb3 total pateixen tal trastorn mental._NEWLINE_Es pensa que les causes del fenomen al Jap\xc3\xb3 foren la bombolla econ\xc3\xb2mica de la d\xc3\xa8cada de 1980 junt a la recessi\xc3\xb3 de la d\xc3\xa8cada del 1990._NEWLINE_Al 2002 un psic\xc3\xb2leg japon\xc3\xa8s ho consider\xc3\xa0 una epid\xc3\xa8mia._NEWLINE_A l'any 2010 nom\xc3\xa9s al Jap\xc3\xb3 entre 100.000 i 700.000 casos estaven registrats._NEWLINE_Al 2013 l'edat mitjana dels hikikomori japonesos era de 32 anys.\n_START_SECTION_\nPerfil\n_START_PARAGRAPH_\nQuan es determin\xc3\xa0 el fenomen el perfil eren homes adolescents de classe socioecon\xc3\xb2mica mitjana que comencen als 15 anys en l'a\xc3\xafllament._NEWLINE_Se sugger\xc3\xad que els casos femenins japonesos potser estiguin reportats de manera inferior a la realitat pel comportament de quedar-se a casa en les dones.\n_START_SECTION_\nCauses de l'a\xc3\xafllament\n_START_PARAGRAPH_\nEls adolescents i adults joves al Jap\xc3\xb3 pateixen molta pressi\xc3\xb3 per part de la societat perqu\xc3\xa8 triomfin. La pressi\xc3\xb3 prov\xc3\xa9 de diferents mitjans._NEWLINE_Una de les majors preocupacions dels adolescents japonesos \xc3\xa9s el seu rendiment acad\xc3\xa8mic, on sovint s'enfronten a una pressi\xc3\xb3 considerable per part dels pares i la societat en general. En casos extrems la pressi\xc3\xb3 comen\xc3\xa7a des d'abans de la llar d'infants, on han d'aprovar un examen d'ingr\xc3\xa9s per entrar a les millors, la qual prepara als nens per a l'examen d'ingr\xc3\xa9s del millor parvulari, el qual al seu torn prepara al nen per a l'examen d'ingr\xc3\xa9s de la millor escola prim\xc3\xa0ria, etc., per a finalment preparar-se per a l'examen d'ingr\xc3\xa9s de la universitat. Molts adolescents dediquen un any, despr\xc3\xa9s de l'institut, a preparar exclusivament l'examen infernal d'acc\xc3\xa9s a la universitat. Com m\xc3\xa9s prestigi tingui la universitat, m\xc3\xa9s dif\xc3\xadcil ser\xc3\xa0 l'examen._NEWLINE_Despr\xc3\xa9s de graduar-se de l'institut o la universitat, a m\xc3\xa9s han d'afrontar un mercat de treball molt dif\xc3\xadcil. Sovint nom\xc3\xa9s troben treball a mitja jornada i acaben com freeters (persones que no aconsegueixen treball fix i/o a jornada completa), amb molt pocs ingressos i incapa\xc3\xa7os de formar una fam\xc3\xadlia._NEWLINE_Un altre focus de pressi\xc3\xb3 el formen els seus companys de classe, els quals poden abusar i burlar-se d'altres estudiants per diverses raons, com per exemple el seu aspecte f\xc3\xadsic (especialment si s\xc3\xb3n obesos), rendiment acad\xc3\xa8mic o esportiu, el seu poder adquisitiu, \xc3\xa8tnia, etc.\n_START_SECTION_\nS\xc3\xadmptomes de l'a\xc3\xafllament\n_START_PARAGRAPH_\nMentre que algunes persones senten pressi\xc3\xb3 per part del m\xc3\xb3n exterior, i pateixen agoraf\xc3\xb2bia, un hikikomori reacciona amb un complet a\xc3\xafllament social per a evitar tota la pressi\xc3\xb3 exterior. Pot ser que ells, normalment homes, es tanquin en els seus dormitoris o alguna altra habitaci\xc3\xb3 de la casa dels pares durant per\xc3\xadodes de temps prolongats, sovint anys. Normalment no tenen cap amic, i la majoria dormen al llarg del dia, i veuen la televisi\xc3\xb3 o juguen a l'ordinador durant la nit. Tot aix\xc3\xb2 fa d'ells un cas extrem de solters par\xc3\xa0sits (menyspreant expressi\xc3\xb3 japonesa referint-se a tots que continuen vivint a casa dels seus pares per a gaudir de major comoditat)._NEWLINE_L'a\xc3\xafllament de la societat normalment comen\xc3\xa7a de forma gradual, abans que l'hikikomori es tanqui amb clau a la seva habitaci\xc3\xb3. Sovint es troben tristos, perden els seus amics, es tornen insegurs, t\xc3\xadmids i parlen menys. Sovint s\xc3\xb3n objecte de burla a l'escola, la qual cosa pot ser el detonant per al seu a\xc3\xafllament.\n_START_SECTION_\nReacci\xc3\xb3 dels pares\n_START_PARAGRAPH_\nTenir un hikikomori a la fam\xc3\xadlia normalment \xc3\xa9s considerat un problema intern d'aquesta, sovint quelcom vergony\xc3\xb3s, i molts pares esperen molt temps abans de buscar una ter\xc3\xa0pia psicol\xc3\xb2gica. A m\xc3\xa9s, al Jap\xc3\xb3 l'educaci\xc3\xb3 del nen va a c\xc3\xa0rrec de la mare, per tradici\xc3\xb3, i pot ser que el pare deixi tot el problema a la mare, la qual sovint \xc3\xa9s sobreprotectora amb el seu fill. Al principi, la majoria dels pares es limiten a esperar que el nen superi els seus problemes i torni a la societat per la seva pr\xc3\xb2pia voluntat. Ho veuen com una fase que el nen ha de superar. A m\xc3\xa9s, molts pares no saben qu\xc3\xa8 fer amb un hikikomori, i simplement esperen a causa de la falta d'altres opcions. Normalment no es for\xc3\xa7a (o es triga molt a fer-lo) de forma radical al nen perqu\xc3\xa8 torni a integrar-se a la societat. Els col\xc2\xb7legis i assistents socials poden fer preguntes, per\xc3\xb2 normalment no s'involucren en la situaci\xc3\xb3.\n_START_SECTION_\nEfectes en l'hikikomori\n_START_PARAGRAPH_\nLa falta de contacte social i l'a\xc3\xafllament perllongat tenen un gran efecte en la mentalitat dels hikikomori. Perden les seves habilitats socials i els referents socials i morals necessaris. Sovint, tenen dificultat per a diferenciar el b\xc3\xa9 del mal, i el m\xc3\xb3n de la televisi\xc3\xb3 o els videojocs es converteixen en el seu marc de refer\xc3\xa8ncia._NEWLINE_Si l'hikikomori, finalment (sovint despr\xc3\xa9s d'uns quants anys), retorna a la societat per la seva pr\xc3\xb2pia voluntat, ha d'afrontar el problema d'haver perdut moltes de les seves habilitats socials, aix\xc3\xad com anys d'estudi. Aix\xc3\xb2 fa la tornada a la societat m\xc3\xa9s dif\xc3\xadcil. Temen que els altres descobreixin el seu passat com hikikomori, i es mostren desconfiats amb la gent, especialment si s\xc3\xb3n desconeguts._NEWLINE_La seva por a la pressi\xc3\xb3 social pot convertir-se en ira, i la p\xc3\xa8rdua del marc de refer\xc3\xa8ncia social pot conduir tamb\xc3\xa9 a un comportament violent o delictiu. Alguns hikikomori ataquen els seus pares. Alguns crims han estat comesos per ells. En l'any 2000, un hikikomori de 17 anys va segrestar un autob\xc3\xbas i va matar a un passatger. Un altre cas extrem va ser el d'un hikikomori que va segrestar una noia jove i la va tenir en captivitat durant nou anys. Un altre va matar quatre noies per a recrear escenes d'un manga hentai. \xc3\x89s dif\xc3\xadcil d'aconseguir xifres exactes, ja que moltes fam\xc3\xadlies no parlen d'aquests problemes.\n_START_SECTION_\nTractament\n_START_PARAGRAPH_\nEl tractament el realitzen metges i psicoterapeutes._NEWLINE_El que no s'ha de fer segons Kazuhiko Saito, el director del departament de psiquiatria de l'Hospital Kohnodai Hospital, a Chiba, \xc3\xa9s fer intervencions repentines._NEWLINE_Hi ha diferents opinions sobre el tractament que ha de seguir un hikikomori, i les opinions sovint es divideixen en un punt de vista japon\xc3\xa8s i altre occidental. Els experts japonesos normalment suggereixen esperar fins que el hikikomori es reincorpori a la societat per la seva pr\xc3\xb2pia voluntat, mentre que els metges occidentals pensen que cal for\xc3\xa7ar-lo si cal. En qualsevol cas \xc3\xa9s necess\xc3\xa0ria una ajuda psicol\xc3\xb2gica, ja que molts pares es veuen aclaparats pels problemes d'un hikikomori. Encara que hi ha alguns metges i cl\xc3\xadniques especialitzats a ajudar a joves hikikomori, molts d'ells i els seus pares encara senten falta de suport als seus problemes.\n_START_SECTION_\nA la resta del m\xc3\xb3n\n_START_PARAGRAPH_\nL'a\xc3\xafllament social complet sembla que \xc3\xa9s principalment un fenomen japon\xc3\xa8s, per\xc3\xb2 joves de tot el m\xc3\xb3n sofrixen pressi\xc3\xb3 social i poden ser objecte de burla, pel que sovint es crea un comportament semblant d'odi i agressi\xc3\xb3, com per exemple les massacres de Columbine i d'Erfurt.\n_START_SECTION_\nRepresentaci\xc3\xb3 a la ficci\xc3\xb3\n_START_PARAGRAPH_\nAls productes de ficci\xc3\xb3 van tenir una representaci\xc3\xb3 important des que el 1998 es cre\xc3\xa0 el terme, de manera que va apar\xc3\xa8ixer un tipus de personatge. Alexander C. Van Gorp investig\xc3\xa0 la representaci\xc3\xb3 dels hikikomoris en quatre mitjans culturals per a inferir la percepci\xc3\xb3 del p\xc3\xbablic respecte el fenomen dels hikikomoris._NEWLINE_Durant 2012 i 2013 es publicaren tres novel\xc2\xb7les alemanyes amb protagonistes femenins hikikomoris._NEWLINE_Al manga, novel\xc2\xb7la i anime Welcome to the NHK (2004) el protagonista \xc3\xa9s un hikikomori."